cyanic-selkie/wikianc huggingface dataset:
Բայ Յուն (պանդա)
Պատմություն
Բայ Յունի մայրը՝ Դոնգ Դոնգը, ապրում էր վայրի բնության մեջ և 2011 թ.-ին՝ Բայ Յունի մահվան ժամանակ գտնվում էր Գուանչժոու ի Պանյու Սիանգջիանգ վայրի կենդանական աշխարհում ։ Բայ Յունի հայրը՝ Պան Պան ը, ով նաև Թիան Թիան ի հայրն էր, ապրում էր Զունիում։ 1999 թ.-ի գարնանը, Բայ Յունը արհեստականորեն բեղմնավորվեց Շի Շի պանդա յի հետ։ 1999 թ.-ի օգոստոսի 21-ին, Բայ Յունի առաջին ձագը ծնվեց՝ Հուա Մեյ ը, ով առաջին Մեծ Պանդան է, ծնվել է Միացյալ Նահանգներում և ապրել է մինչև չափահասություն։ Բայ Յունն ունի ևս հինգ ձագ՝ Մեյ Շենգ (2003), Սու Լին (2005), Զեն Զեն (2007), Յուն Զի (2009), և Սաո Լիվու (2012), բոլորը բնական զուգավորման միջոցով։ Բայ Յունը և այս ձագերի հայրը՝ Գաո Գաո ն, համարվում են ամենահաջողակ պանդաների ծնողները անազատության մեջ  ։ 2012 թ.-ին Սաո Լիվու պանդայի ծնվելուն պես, Բայ Յունը դարձավ երկրորդ ամենահին պանդան։
23 տարի իր հայրենի երկրից հեռու գտնվելով, Բայ Յունը և իր որդին՝ Սաո Լիվուն, ապահով վերադարձան Չինաստան, Դուջիանգյան՝ Չինաստանի Մեծ Պանդա հետազոտական կենտրոն։
Արտաքին հղումներ
Կատեգորիա:Կենդանաբանություն Կատեգորիա:Կենդանաբանության բաժիններ Կատեգորիա:Կենդանական աշխարհ Կատեգորիա:Արջեր Կատեգորիա:Կենդանական աշխարհ ըստ երկրի Կատեգորիա:Վտանգված տեսակներ
Խան Խան
Խան Խան (韩寒, ) — չինացի ավտոարշավորդ, երգիչ, գրող ինչպես նաև Չինաստանի ամենահայտնի բլոգերներից ։ Հայտնի է դարձել որպես գրող 2000 թվականի «Եռակի դուռ»(三重门) վեպի հրատարակության թողարկումից հետո, որը տպագրվել է 20 միլիոն տպաքանակով. դա եղել է ամենահաջող չինական բեսթսելլերը վերջին 20 տարվա ընթացքում ։
Ամստերդամ (կղզի)
Ամստերդամ (Amsterdam), կղզի Հնդկական օվկիանոսում։ Մտնում է Ֆրանսիայի հարավային և անտարկտիկական տարածաշրջանի կազմի մեջ։
Կղզին մոտավորապես նույն հեռավորության վրա գտնվում Անտարկտիդայի, Ավստրալիայի և Աֆրիկայի ափերից։
Կղզուց 85 կիլոմետր հարավ գտնվում է մի ոչ մեծ, անմարդաբնակ կղզի՝ Սեն Պոլ անվանումով, որը մերձակա ժայռախութերի հետ մեկտեղ՝ կազմավորում է Ամստերդամ կղզեխումբը։
Աշխարհագրություն
Ամստերդամ կղզին հրաբխային ծագում ունի, զբաղեցնում է 58 կմ2, վերջին անգամ ժայթքել է 1792 թվականին։ Ամենաբարձր կետը ունի 867 մետր բարձրություն ծովի մակարդակից։
Կլիմա
Չնայած այն հանգամանքին, որ կղզին մոտ է գտնվում Էկվադորին, նրան հաճախ դասում են ենթաանտարկտիկական կղզիների շարքին։ Բացի այդ, Ամստերդամը հանդիսանում է ԱՄՆ-ի Կոլորադո նահանգի անտիպոդը։
Կղզու կլիման, սակայն, նման չէ ո՛չ Անտարկտիկայի, ո՛չ Կոլորադոյի կլիմաներին։ Այն շատ մեղմ է և հավասար. ամենացուրտ ամսվա (հուլիս կամ օգոստոս) ջերմաստիճանը մոտավորապես 11 °С է, իսկ ամենատաք ամսվանը (փետրվար)՝ 17.5 °С :
Կղզում շատ են ծառերը՝ չնայած մինչ կղզու բացահայտումը այնտեղ աճում էր միայն խոտ և թփերի մի քանի տեսակ։ Կղզում գտնվում են պինգվինների, ծովափղերի և ծովային թռչունների գաղութներ ։ Ինչպես նաև կղզու վրա կան կովեր, որ բերվել են մարդու կողմից։
Պատմություն
Ամստերդամ կղզին հայտնաբերվել է 1522 թվականի մարտի 18-ին իսպանացի կապիտան Խուան Էլկանոյի կողմից, ով անհայտ պատճառներով կղզուն անուն չի տվել։ Ամստերդամ քաղաքի անունով կղզին անվանել է հոլանդացի Ա. վան Դիմենը 1633 թվականին ։
Բնակչություն
Միաժամանակ կղզում ապրում են 100-300 մարդիկ՝ կախված եղանակից։ Նրանք հիմնականում գիտահետազոտողներ կամ օդերևութաբաններ են։
Արտաքին հղումներ
Կատեգորիա:Խաղաղ օվկիանոսի կղզիներ
Ռոկասպինալվետի
Ռոկասպինալվետի ( Roccaspinalveti), կոմունա Իտալիայում, գտնվում է Աբրուցո մարզում՝ Կիետիի գավառում ։
Կոմունայի հովանավորներն են՝ Հռոմի պապ Սուրբ Պիոս 1-ինը, տոնակատարությունը հուլիսի 11-ին և Սուրբ Ֆիլոմենան։
Մահ Վենետիկում (նովել)
Մահ Վենետիկում (Der Tod in Venedig), վեպ, որը գրել է Թոմաս Մանը։ Առաջին անգամ լույս է տեսել 1912 թվականին։ Կինոքննադատ Սերգեյ Կուդրյավցևը գիրքը անվանել է «նուրբ հոգեբանական, փիլիսոփայական միտք պարունակող գործ, որը համապատասխանեցված է գրականության ոճին»
Բովանդակություն
Գուստավ ֆոն Աշենբախը աշխատասեր գրող է, որը ուներ մեծ ճանաչում։ Նա ժամանում է Վենետիկ և բնակություն հաստատում Լիդո կղզում։ Գրողը ամեն ինչում տեսնում է նախանշաններ։ Հյուրանոցում նա հանդիպում է Տադզիո անունով մի տղայի։ Այդ տղան Լեհաստանից էր, ազնվական ընտանիքից։ Այդ տղան շատ գեղեցիկ էր և գրողը սիրահարվում է նրան։ Գիտակցելով սխալը՝ նա փորձում է պայքարել դրա դեմ, բայց չի կարողանում և չի ուզում։ Միառժամանակ նա իմանում է, որ Վենետիկում համաճարակ է սկսվում։ Խոլերան արագ սկսում է տարածվել։ Գրողը գալիս է վարսահարդարի մոտ և խնդրում, որ իրեն ավելի գրավիչ դարձնի։ Աշենբախը շուտով հասկանում է, որ այդ ամենը ապարդյուն է և սկսում է իրեն հիվանդ և հոգնած զգալ։ Նա խորհում է իր ամբողջ կյանքի մասին։
Գրելու պատմությունը
Մաննը պլանավորել էր գրել կրքի մասին, թե ինչպես է այն մթագնում և Գյոթեի անիրական սիրո պատմության մասին ։ Նա ցանկանում էր ցույց տալ գիտակցության և զգացմունքների հարաբերակցությունը։
Ծանոթագրություններ
Կատեգորիա:1912 գրքեր Կատեգորիա:Գերմաներեն վեպեր Կատեգորիա:Գերմաներեն գրքեր
Շրջիկ թանգարան
Շրջիկ թանգարանը (Nomadic Museum) - Գրիգորի Կոլբերի «Մոխիրն ու ձյունը» լուսանկարների և ֆիլմերի ցուցադրման համար նախատեսված ժամանակավոր շինություն է (Ashes and Snow): «Մոխիրն ու ձյունը» ցուցահանդեսով առաջին շրջիկ թանգարանը բացվել է Նյու Յորքում 2005 թվականի մարտին։ Թանգարանը 2006 թվականին եղել է նաև Կալիֆոռնիայի Սանտա-Մոնիկա քաղաքում, 2007 թվականին՝ Տոկիոյում, 2008 թվականին՝ Մեխիկոյում։
2002 թվականին բացված Վենետիկյան Արսենալում մոխիրի և ձյան առաջին հասարակական տեղադրումը ծառայեց որպես ոգեշնչող սկիզբ` շրջիկ թանգարանի գեղագիտական ​​և ճարտարապետական ​​հասկացությունների զարգացման համար։
Կոլբերը վերափոխեց «Արսենալի» ինտերիերը՝ օգտագործելով մթնոլորտային լուսավորության տարրեր՝ օգտագործելով ցեյլոնական թեյից պատրաստված մեկ միլիոն տպագիր թղթի տոպրակներից պատրաստված քար և վարագույրներ, ինչպես նաև մինիմալիստական լուսավորություն։ Արսենալը ստեղծվել է 1104 թվականին։ Շենքի ներքին ճարտարապետությունը ապահովվում էր հիանալի բեմ «Մոխիրը և ձունը» ներկայացնելու համար. մոնումենտալ տարածությունը նրբագեղորեն շրջանակված էր Կոլբերի մեծածավալ լուսանկարչական աշխատանքներով և ֆիլմերով։ Ցուցահանդեսը հաջողություն ունեցավ քննադատների և այցելուների շրջանում և շարունակում է մնալ Եվրոպայում մեկ հեղինակի աշխատանքների ամենատարածված ցուցանմուշներից մեկը։
Սկզբնապես տրանսպորտային բեռնարկղերից պատրաստված կառույց է, կառույցի ճարտարապետական ձևավորումը զարգանում է, երբ թանգարանը տեղափոխվում է նոր վայրեր։ Մեխիկոյի Զոկալո շրջանում գտնվող Նոմադի թանգարանի վերջին շինարարությունը պատմության մեջ ամենամեծ բամբուկե շենքն էր ։
«Մոխիրն ու ձյունը» ցուցահանդեսի տեղադրման այլ տարրերի նման՝ թանգարանը դարձել է շարունակական նախագիծ ՝ վերափոխվելով նոր վայրերի, հարմարվելով նոր պայմանների և ինքնին զարգացնելով ցուցահանդեսի գեղարվեստական բովանդակությունը։ Կոլբերը շարունակում է աշխատել նորարար ճարտարապետների հետ ՝ ներկայացնելով ճարտարապետական ձևավորման ոլորտում վերջին զարգացումները ՝ հաշվի առնելով ապագա կարիքները և նոր արտահայտիչություն հաղորդելով թափառող թանգարանին։
Շրջիկ թանգարանում «Մոխիրն և ձյունը» ցուցահանդեսը նախատեսվում էր բացել Բրազիլիայում 2009 թվականի սկզբին։
Արտաքին հղումներ
Կատեգորիա:Թատրոններ Կատեգորիա:Կոնցեպտուալ արվեստ
Սերաֆինա
«Սերաֆինա», ֆենթենզի ժանրի գրող Ռեյչել Հարթմանի դեբյուտային վեպը, որը հրատարակվել է 2012 թվականին ։ Վեպը լույս է տեսել 2012 թվականի հուլիսի 10-ին, և դուրս գալու հենց առաջին շաբաթը Նյու Յորք Թայմսի կողմից հրապարակված բեստրելներների  ցուցակում զբաղեցրեց 8-րդ հորիզոնականը ։ «Սերաֆինա» վեպը 2013 թվականին արժանացել է Ուիլիամ Մորրիսի գրական մրցանակին։ Համարվելով դեռահասաների համար լավագույն դեբյուտային վեպը՝ «Սերաֆինա»-ն արժանացել է Անդրե Նորտոնի անվան մրցանակին։ Գրքի ռուսերեն թարգմանությունը լույս է տեսել 2013 թվականին՝ «АСТ» հրատարակչության կողմից ։ Վեպի շարունակությունը լույս է տեսել 2015 թվականի գարնանը՝ «Shadowscale» անվան տակ ։
Սյուժե
Վեպի գլխավոր հերոսուհին՝ Սերաֆինան, պալատական տաղանդավոր երաժիշտ է, ապրում է Գորրեդի թագավորությունում մարդկանց և վիշապների հետ։ Վեպի իրադարձություններից 40 տարի առաջ մարդկանց և վիշապների միջև երկարատև արյունալի պատերազմից հետո, նրանք վերաջպես խաղաղություն են կնքում, բայց վիշապների հանդեպ մարդկանց ատելությունը դեռ չէր անցել։ Սերաֆինան կիսարյուն էր՝ ծնվել էր մարդուց և վիշապից։ Այս փաստը նա ստիպված էր թաքցնել՝ ելնելով հասարակության խիստ բացասական վերաբերմունքից։ Հեղինակը հատուկ ուշադրություն է դարձնում վիշապների առանձնահատուկ հոգեբանության վրա՝ մտքերի և էմոցիաների կարգավորմանը, որին Սերաֆինան մասամբ էր տիրապետում։ Գորրեդ Ռուֆուսի սպանությունից հետո Սերաֆինան ներառվում է դեպքի քննության գործին, քանի որ եղելության փաստերը վկայում են այն մասին, որ մարդասպանը վիշապ է։ Այս գործում նրան օգնում են թագավորական աթոռի ապագա ժառանգորդուհի Գլիսսելիդան և նրա փեսացու-բաստարդ արքայազն Լյուցիան Քիգգսը։
Քննադատություն
«Սերաֆինա» վեպը քննադատների կողմից ստացել է բազմաթիվ դրական արձագանքներ        ։ Kirkus Reviews-ը վեպը բնութագրել է որպես «հիանալի դեբյուտ» ։ Վաշինգտոն Փոստի գրախոսը նշել է հեղինակի վիշապների մասին նոր մոտեցումը ։ Վեպի մասին SFX ամսագրի արձագանքում նշված է հեղինակի «գեղեցիկ» լեզուն ։ Quill & Quire ամսագիրը նշել է վեպի առանձնահատկությունը՝ «վիշապների մասին ստանդարտ պատկերացումների վերաբերյալ», նշելով նաև երաժշտության և հեղինակի լեզվի թեմաները ։ Publishers Weekly ամսագիրը վեպը ներառել է նոր լույս տեսած լավագույն գրքերի ցանկում  ։
Մրցանականեր և անվանակարգեր
2013 թվականի հունվարի 28-ին «Սերաֆինան» ստացել է Ուիլյամ Մորրիսի գրական մրցանակը՝ համարվելով դետահասների համար լավագույն դեբյուտային վեպը ։ Գիրքը դեռահասների համար լավագույն գիտական ֆանտաստիկա և ֆենթենզի ժանրերի համար ստացել է Cybils Award մրցանակը ։ «Սերաֆինան» 2013 թվականին եղել է Անդրե Նորտոնի անվան մրցանակի հավակնորդ ։ Գիրք ներառվել է Ուոթերսթոունի լավագույն մանկական գրականության շորթ(կարճ) ցանկում ։ Լավագույն ֆենթեզի վեպի համար Ուիլյամ Քրոուֆորդի, ինչպես նաև մանկական գրականության համար կանադական գեներալ-նահանգապետի մրցանակի հավակնորդ է ։ Մեծ Բրիտանիայում այն ներառվել է Կարնեգի գրական մեդալի լոնգ ցանկում ։
Արտաքին հղումներ
Կատեգորիա:Գրքեր այբբենական կարգով Կատեգորիա:Գրական ստեղծագործություններ այբբենական կարգով Կատեգորիա:Անգլերեն գրքեր Կատեգորիա:Անգլերեն գրականություն Կատեգորիա:2012 վեպեր
Երևանի պարբերական մամուլ
Երևանի պարբերական մամուլ, Երևան քաղաքում 19-20-րդ դարերում գոյություն ունեցած թերթերը, պարբերականներն ու ամսագրերը։
Պատմություն
Մինչև տեղական մամուլի ստեղծումը Երևանի քաղաքի իրադարձություններն ակտիվորեն լուսաբանվում էին Թիֆլիսում հրատարակվող «Մշակ» թերթում՝ «Նամակներ Երևանից» համապատասխան բաժնում ։
«Պսակ»
1880 թ. մարտի 15-ին  լույս  է տեսնում  «Պսակ»  թերթի  առաջին  համարը։ «Պսակը» Երևանի առաջին պարբերականն էր, լույս էր տեսնում շաբաթը երկու անգամ՝ ազգային ազատագրական պայքարի գործիչ Վասակ Պապաջանյանի խմբագրությամբ։  Ուներ  քննադատական ուղղվածություն, որի հետևանքով 1884թ. ապրիլի 7-ին փակվեց։ Թերթի տպարանը գտնվել է Դոկտորսկայա (այժմ՝ Թումանյան) փողոցում, Պողոս-Պետրոս եկեղեցու դիմաց։
«Առողջապահական թերթ»
1881 թ. հուլիսին լույս է տեսնում «Առողջապահական թերթ» բժշկական ամսագրի առաջին համարը՝ քաղաքի բժիշկ Լևոն Տիգրանյանցի խմբագրությամբ։ «Առողջապահական  թերթը» Երևանում լույս տեսնող առաջին ամսագիրն էր։ Անդրադառնալով քաղաքի առողջապահական  խնդիրներին՝ ամսագիրը քննադատում էր կառավարության վարած քաղաքականությունն այս բնագավառում, որի հետևանքով 1884 թ. փակվեց, իսկ խմբագիրն աքսորվեց քաղաքից ։
«Երևանի հայտարարություններ»
1883-1886 թթ. շաբաթը երկու-երեք անգամ լույս է տեսնում «Երևանի հայտարարություններ» կոչվող թերթը՝ Էմին Տեր-Գրիգորյանի խմբագրությամբ։ 1886 թ. հայերեն տպագրության պատճառով թերթիկը փակվում է։ 1900 թ. դեկտեմբերին վերաբացվելով՝ տպագրում է ռուսերեն հայտարարություններ։ 1909-1917 թթ տպագրվում է նաև հայերեն։
«Հրազդան»
1908–1909թթ Պողոս Կանդուրալյանի խմբագրությամբ «Լույս» տպարանում շաբաթը երկու անգամ լույս է տեսնում «Հրազդան» թերթը։
«Նոր ձայն»
Նույն տպարանում 1911-1912 թթ լույս է տեսնում «Նոր ձայն» շաբաթաթերթը՝ Վահան Տեր-Աբրահամյանի խմբագրությամբ (առաջին համարը՝ 1911 թ. սեպտեմբերի 17-ին)։
«Կռան»
1911 թ. «Լույս» տպարանում հրատարակվում է նաև «Կռան» հասարակական, տնտեսական և գրական թերթը Մուշեղ Բագրատունու խմբագրությամբ (գրական կեղծանունը՝ Փալանդուզ Մկո)։ «Կռանը» Երևանի առաջին երգիծական թերթն էր, նրա էջերում տպագրվում էին նաև խմբագրի ֆելիետոնները։ 1913-1914 թթ թերթը հրատարակվում է «Նոր մամուլ» անունով ։
«Эриванский вестник»
1911 թ. օգտակար գիտելիքների տարածման Երևանի ընկերությունը բնակչության կրթական մակարդակը բարձրացնելու նպատակով սկսում է հրատարակել «Эриванский  вестник» օրաթերթը։
Այլ պարբերականներ
19-րդ դարի  վերջին  և 20-րդ դարի սկզբին լույս են տեսնում երկու պաշտոնական պարբերականներ՝ «Обзор Эриванской губернии» և «Памятная книжка Эриванской губернии» (սրանք կարևոր սկզբնաղբյուրներ են Երևան քաղաքի ու նահանգի պատմության  ուսումնասիրության համար)։
Տպարաններ
Նույն ժամանակաշրջանում Երևանում գործել են մի քանի տպարաններ.
1874 թ. բացվեց քաղաքի առաջին տպարանը։ Պատկանում էր Զաքարիա Գևորգյանին։ 1880 թ. վաճառվեց Էմին Տեր-Գրիգորյանին։ Տպարանն իր գոյությունը պահպանեց մինչև խորհրդային կարգերի հաստատումը։
1879 թ. բացվեց Աբգար Գուլամիրյանին պատկանող քաղաքի երկրորդ տպարանը։
1880 թ. բացված երրորդ տպարանում լույս էր տեսնում «Պսակ» թերթը, որի անունը փոխանցվեց տպարանին։
1897 թ. բացված նահանգային վարչության տպարանում տպագրվել են պաշտոնական գրություններ, թերթիկներ և կարգադրություններ։
Ռուբեն Բաղիրով
Ռուբեն Քրիստափորի Բաղիրով (Բաղիրյան),, Խորհրդային Միության հերոս (սեպտեմբերի 23, 1944), լեյտենանտ։ 1944 թվականին ավարտել է Աշխաբադի ռազմահետևակային ուսումնարանը և մեկնել ռազմաճակատ։ Եղել է վաշտի հրամանատար։ Աչքի է ընկել Կրիստինոպոլիս (Լվովի մոտ) երկաթուղային կամրջի պաշտպանության ժամանակ, Բուգի, Սանի և Վիսլայի գետանցման մարտերում, որի համար և արժանացել է Խորհրդային Միության հերոսի կոչման։ Պարգևատրվել է Լենինի, Կարմիր աստղի շքանշաններով։ ԽՄԿԿ անդամ 1943 թվականից։
Ծանոթագրություններ
Կատեգորիա:Հայ լեյտենանտներ Կատեգորիա:Հայրենական մեծ պատերազմի մասնակիցներ
Չիստովկա (գետ)
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Ջոյլենդ (վեպ)
«Ջոյլենդ» (Joyland), Սթիվեն Քինգի վեպը։ Հրապարակվել է 2013 թվականին Միացյալ Նահանգներում։ Առաջին հրատարակությունը դուրս է եկել միայն կոշտ կազմով, որը ստեղծվել է Ռոբերտ ՄակՔինգսոնի և Գլեն Օրբիկոմի կողմից։ Կոշտ կազմով սահմանափակ թողարկումը դուրս եկավ մեկ շաբաթ անց։ Վեպը, առաջադրվելով Էդգար Ալան Պոյի անվան մրցանակաբաշխությունում, հաղթել է «լավագույն օրիգինալ փափուկ կազմ» անվանակարգում։
Վեպն առաջին անգամ հիշատակվել է Սթիվեն Քինգի հարցազրույցներից մեկում, որը վարում էր Նիլ Գեյմանը ։ 2012 թվականի մայիսի 30-ին վեպը պաշտոնապես լույս տեսավ։ Փափուկ կազմով վեպը լույս է տեսել 2012 թվականի սեպտեմբերի 20-ին։ NPR ռադիոկայանի ուղիղ եթերում Սթիվենը ասել է, որ վեպը աճել է 20 տարի առաջ տեսած մեկ պատկերի հիման վրա։ Մի տղա ամայի լողափում նստած էր հաշմանդամի սայլակի վրա և բռնել է օդում ճախրող Հիսուսի պատկերով օդապարուկի թելից։ Ի դեպ, Քինգը նաև նշել է, որ վեպի հիմնական աղբյուրներից մեկը հանդիսանում է Նյու Հեմփշիր նահանգում գտնվող Սալեմ քաղաքի մի զվարճանքի զբոսայգի։
Պատմություն
Ամեն ինչ տեղի է ունենում Հյուսիսային Կարոլինայի զբոսայգիներից մեկում 1973 թվականին։ Ուսանող Դևին Ջոնսը, ով որոշում է վաստակել որոշակի գումար «Ջոյլենդ» զվարճանքի այգում, հանկարծակի ընկնում է յուրահատուկ զուգահեռ աշխարհ։ Այստեղ ամեն ինչ այլ կերպ էր, այլ կանոննոր և սովորույթներ։ Մի քանի տարի առաջ այս այգում տեղի է ունեցել մի երիտասարդ աղջկա սարսափելի սպանություն ՝ «Վախի սրահ» հարթակում։ Այդ սպանությունից անցել են շատ տարիներ, բայց այստեղ է մնացել աղջկա ուրվականը։ Դևինը ծանոթանում է այգու լեգենդի հետ, և դա նրան հանգիստ չի տալիս այդ նորությունը։ Նա որոշում է զբաղվել այս հարցով և գտնել մարդասպանին։ Ինչպես նա լսել էր շատերից, Լինդա Գրեյի ուրվականը դուրս է գալիս միայն խորը գիշերը։ Դևինը իր երկու մտերիմ ընկերների հետ հանգստյան օրերից մեկին որոշում է ելնել ուրվականին փնտրելու և մեկտեղ որս անելու։ «Ջոյլենդ» զբոսայգու և՛ աշխատողները, և՛ հաճախորդները տեսնում էին աղջկա ուրվականը, որը կարծես թե օգնություն էր խնդրում․․․։
Ամառվա վերջում Ջոնսը որոշում է մնալ զբոսայգում փակման ժամից հետո։ Նա մտերմանում է մի գուշակ կնոջ հետ՝ Աննա անունով և Մայքի՝ նրա հիվանդ որդու։ Մայքը իմանում է որ Լինդայի ուրվականը ունենում է շուն և Դևինը հասկանում է, որ Մայքը նույնպես ունի գուշակության տաղանդ։ Մայքի օգնությամբ նա կարողանում է ազատել զբոսայգին ուրվականից։
Դևինը վերադառնում է իր տուն, նա սկսում է նայել զվարճանքի այգում արված նկարները և հանկարծակի գիտակցում է, որ մարդասպանը այգու աշխատակիցներից մեկն է՝ Լեյն Հարդի անունով։ Լեյնը հասկանում է, որ Դևինը գիտի նրա մարդասպան լինելը և սպառնում է սպանել Աննային և Մայքին, եթե նրան հանդիպի այգում։ Նա պատրաստում է Դևինի համար թակարդներ նրան սպանելու համար, սակայն բարեբախտաբար Աննան բոլորին պատմում է Լեյնի մասին և Լեյնին ձերբակալում են։
Այս ամենից հետո Աննան և Մայքը ետ են վերադառնում Չիկագո։ Գարնանը Մայքը մահանում է։
Ծանոթագրություններ
Կատեգորիա:Սթիվեն Քինգի վեպեր Կատեգորիա:2013 վեպեր Կատեգորիա:Անգլերեն գրքեր Կատեգորիա:Անգլերեն գրականություն
Բեդլենդ
Բեդլենդ (bad lands – վատ հողեր), ձորակա–խանդակային բարդ ցանցով խիստ մասնատված լեռնային ռելիեֆ։ Առաջանում է ցածրադիր լեռնային և նախալեռնային շրջաններում կիսաանապատային կլիմայի պայմաններում։ Մեծ տարածում ունի Միջին Ասիայում, Հարավային Կովկասում, Իրանում։ Հայաստանումում տարածված է Արարատյան դաշտը հյուսիս–արևելքից պարփակող նախալեռներում։
Կատեգորիա:Ռելիեֆի տեսակներ Կատեգորիա:Գեոմորֆոլոգիա
Our Last Night
Our Last Night (թարգմանած Մեր վերջին գիշերը), ամերիկյան պոստ հարդքոր խումբ, որը ձևավորվել է 2004 թվականին։ Դրա կազմի մեջ էին մտնում եղբայրներ Թրևոր (վոկալ) և Մեթյու (կիթառ, վոկալ) Ուենթվորթները, Ալեքս «Վուդի» Վուդրոուն (բաս կիթառ) և Թիմոթի Մոլոյը (հարվածայիններ)։ Խումբը հայտնի է հայտնի փոփ երգերի պոստ հարդքոր և ալտերնատիվ մետալ քավերներով։
Վաղ տարիներ (2004-2011)
Խումբը ձևավորվել է 2004 թվականի սկզբին եղբայրներ Թրևոր և Մեթյու Ուենթվորթների, Թիմ և Մեթյու Վալիչների ու Ալեքս «Վուդի» Վուդրոուի կողմից։ Նրանք թողարկել են իրենց առաջին մինի ալբոմը՝ «We've Been Holding Back»-ը։ Այդ ժամանակ նրանք դեռ սովորում էին ավագ դպրոցում, ինչի շնորհիվ ավելի շատ երիտասարդ հանդիսատեսներ ունեին Նոր Անգլիայում։
2005 թվականի հոկտեմբերի 17-ին խումբը թողարկել է իր երկրորդ մինի ալբոմը՝ «Building Cities from Scratch»-ը, բայց առանց Մեթյուի և Թիմի մասնակցության։ Նրանց փոխարինել են եղբայրներ Նիք (կիթառ) և Ջոուի (հարվածայիններ) Փերիքոնները։
Մի շարք փոփոխություններից հետո խմբի վերջնական կազմում են եղել Թրևոր Ուենթվորթը (վոկալ), Մեթ Ուենթվորթը (կիթառ և վոկալ), Քոլին Փերին (կիթառ), Ալեքս «Վուդի» Վուդրոուն (բաս կիթառ) և Թիմ Մոլոյը (հարվածայիններ)։ 2007 թվականին խումբը պայմանագիր է կնքել Epitaph Records-ի հետ։ Երբ նրանք ուղևորվել են իրենց առաջին շրջագայությունը, Թրևորը դեռ 13 տարեկան էր ։
2007 թվականի օգոստոսին, որոշ ժամանակ անցկացնելով տեղի ակումբային բեմում, Our Last Night-ը պայմանագիր է ստորագրել Epitaph Records-ի՝ Bad Religion-ից Բրեթ Գուրևիցին պատկանող լեյբլի հետ և թողարկել իր առաջին ալբոմը՝ «The Ghosts Among Us»-ը, 2008 թվականի մարտի 4-ին ։ Այն վեցերորդ հորիզոնական է զբաղեցրել 2008 թվականի մարտի 22-ին Billboard-ի Top Heatseekers-ում։ Այնուհետև խումբը շրջագայել է Միացյալ Նահանգներում մինչև 2008 թվականի վերջը, ներառյալ Լոս Անջելեսում երկարատեւ կանգառը՝ նոր երգեր ձայնագրելու համար ։
«We Will All Evolve»-ը պրոդյուսերավորվել է Էնդրյու Ուեյդի կողմից, ով աշխատում էր A Day to Remember, VersaEmerge, In Fear and Faith և VEARA խմբերի հետ։ Խումբը շրջագայել է From First to Last, We Came as Romans և A Bullet for a Pretty Boy-ի հետ մայիսից մինչև հունիս ընկած ժամանակաշրջանում։ Ապրիլի 7-ին թողարկվել է «Across the Ocean»-ը իրենց Myspace-ում և Absolutepunk.net-ում։ Ապրիլի 23-ին նրանք թողարկել են «Elephants» երգի տեսահոլովակը Myspace-ում և տարբեր կայքերում։ Ապրիլի 30-ին նրանք հայտարարել են սեփական շոուի մասին CD ձևաչափով՝ «We Will All Evolve»-ի աջակցության համար։
2011 թվականի փետրվարի 1-ին նրանք ճանապարհորդել են Տոկիո՝ Ճապոնիայում շրջագայության համար։ 2011 թվականի մարտի 19-ին նրանք՝ Attila, Vanna, Arsonists Get All the Girls, A Bullet for a Pretty Boy, Armor for the Broken, և Across the Sun խմբերի հետ միասին, դարձել են «Young & Restless Tour» հեդլայնը։
2011 թվականի հունիսի 7-ին խումբը տեղադրել է «Across the Ocean»-ի ակուստիկ տարբերակը իրենց ՅուԹյուբյան ալիքում։ Սա առաջին դեպքն էր, երբ խմբի ֆրոնտմեն Թրևորը մաքուր վոկալ է օգտագործել իր սովորաբար անմաքուր վոկալի փոխարեն խմբի երգերից մեկում։ 2011 թվականի օգոստոսի 27-ին խումբը իր ֆեյսբուքյան էջում վերբեռնել է 30 վայրկյանանոց նոր երգի տեսահոլովակը, որի վրա նրանք աշխատում էին։
2012 թվականի հունվարի 6-ից մինչև 27-ը խումբը միացել է «I See Stars»-ին նրանց «Leave It 2 the Suits» շրջագայության ժամանակ՝ Stick to Your Guns, Memphis May Fire, and Make Me Famous խմբերի հետ միասին։
Վերջին տարիներ (2012-այժմ)
Առաջին սինգլը՝ «Same Old War»-ը, թողարկվել է 2013 թվականի հոկտեմբերի 22-ին ՅուԹյուբում՝ տեսահոլովակի հետ միասին։ Նոյեմբերի 1-ին նրանք թողարկել են ալբոմի երկրորդ երգը՝ «I've Never Felt This Way»-ը ՅուԹյուբում՝ երգի տեքստով տեսահոլովակի հետ միասին։ 2013 թվականի նոյեմբերի 4-ին թողարկվել է լրիվությամբ մինի ալբոմը՝ «Oak Island»-ը։
2014 թվականի հունվարի 7-ին թողարկվել է «Oak Island» մինի ալբոմի «Sunrise» երգի տեսահոլովակը ։ 2014 թվականի հունվարի 27-ին նրանք թողարկել են Քեթի Փերրիի «Dark Horse» երգի քավեր տարբերակը ՅուԹյուբում և iTunes-ում ։
2017 թվականի մայիսի 5-ին խումբը նոր V.I.P կայք է բացել՝ «The Nightclub» անվանմամբ, որն առաջարկում էր բացառիկ հանդիպումներ, չթողարկված երաժշտություն և երաժշտությունը մինչև թողարկվելը լսելու հնարավորություն ։ 2017 թվականի մայիսի 30-ին խումբը հայտարարել է «Selective Hearing» մինի ալբոմի թողարկման մասին, որը թողարկվել է հունիսի 9-ին ։ Մինի ալբոմի երրորդ սինգլը «Tongue Tied»-ն է։
2019 թվականի փետրվարի 7-ին խումբը թողարկել է նոր սինգլ՝ «Demons» անվանմամբ, սպասվող «Let Light Overcome» ալբոմի մասին հայտարարությամբ։ Նրանք թողարկել են «Bury the Hatchet» և «The Leap» սինգլները, համապատասխանաբար փետրվարի 22-ին և մարտի 1-ին։
Երաժշտական ոճ
Խմբի երաժշտության ձայնը նկարագրվել է որպես պոստ հարդքորի և ալտերնատիվ ռոքի խառնույթ՝ մետալքորի տարրերով ։
Անդամներ
Ներկա անդամներ
Նախկին անդամներ
Արտաքին հղումներ
Կատեգորիա:2005 հիմնադրված երաժշտական խմբեր Կատեգորիա:Ամերիկյան երաժշտական խմբեր Կատեգորիա:Ալտերնատիվ մետալ երաժշտական խմբեր Կատեգորիա:Երաժշտական խմբեր այբբենական կարգով Կատեգորիա:Բլոգերներ Կատեգորիա:Ամերիկացի երաժիշտներ Կատեգորիա:Փանկ-ռոք խմբեր
Ժաբորանդի (Բաիա)
Ժաբորանդի (Jaborandi), համայնք Բրազիլիայում՝ Բաիա նահանգի կազմում։ Գտնվում է Կրաինի Բաիա մարզում։ Մտնում է Մարիա դա Վիտորիա գավառի կազմի մեջ։ Բնակչությունը կազմում է 9264 մարդ՝ 2006 թվականի տվյալներով։ Գրավում է 9 479,853 կմ2 տարածք։ Բնակչության խտությունը՝ 1,0 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր Կատեգորիա:1986 թվականին հիմնադրված բնակավայրեր
Օստիա Անտիկա
Օստիա Անտիկա, (Ostia Antica), նշանավոր հնագիտական վայր, որը գտնվում է ժամանակակից Օստիա քաղաքի արվարձաններից մեկում։ Հռոմեական քաղաք է Լացիումի մարզում, Տիբեր գետի գետաբերանում, Հին Հռոմի գլխավոր նավահանգիստն է։ Ավանդաբար համարվում է Հռոմի առաջին գաղութը։ Օստիա լատիներենից թարգմանաբար նշանակում է գետաբերան։ Հռոմի հարևանությամբ հնագիտական վայրը նույնպես կոչվում է Օստիա։
Ծագում
Համաձայն լեգենդի Օստիան հիմնադրվել է Ք․ ա․ VII դարում, Անկոս Մարկիոսիուսի կողմից։ Շնորհիվ աղի կոլեկտորների առկայության (հնէաբանները դեռևս չեն հայտանբերել), ինչպես նաև կանխարգել են գետի երկայնքով նավերի ներթափանցումը Հռոմ։ Այնուամենայնիվ Օստիայի տարածքում հնագույն բանակավայր-ամրոցը հնագետների կողմից թվագրվում է Ք․ա․ IV դար։ Դատելով այն փաստից, որ լեգենդար քաղաքի վերլուծությունից և ուսումնասիրությունից, դամբարանների պեղումներից, հանրապետական կառավարման շրջանում Օստիան չի ունեցել ինքավարություն, այն կառավարվել է հռոմեական մագիստրոսի կողմից։ Ներկայումս գիտնականները հակված են ենթադրելու (օրինակ՝ Կառլո Պավոլինին), որ Օստիան ի սկզբանե IV դարից եղել է հռոմեական ռազմական ճամբար։ Ըստ ենթադրության քաղաքը կառուցված է եղել Տիբեր գետի գետաբերանում, որպեսզի վերահսկի ծովի ափերը։ Երբ Էտրուրիան (Ք․ա․ 396 թվական) գրավեց Հռոմը ավելի հրատապ դարցավ ծովափերի վերահսկողությունը, քան երբևէ։ Ըստ Աքմուս Մարսի այս ամենը գրված է Օստիայի մասին արքունի լեգենդում։ Մեկ այլ հեղինակավոր տարբերակի համաձայն, Օստիան VII դարում պարզապես այլ վայրում էր գտնվել և հետևաբար հնագետների կողմից դեռևս չի հայտնաբերվել:
Քաղաքացիական պատերազմներ
Ք․ա․ I դարում տեղի ունեցած քաղաքացիական պատերազմների ժամանակ Գայոս Մարիոսի և Սուլլայի միջև Օստիայի համար պատերազմ է տեղի ունեցել։ Ք․ա 87 թվականին Մարիոսը հարձակվեց քաղաքի վրա դեպի Հռոմ առևտրական հոսքը դադարացնելու համար։ Կինայի, Կարբոի և Սերտրորիոսի ղեկավարած ուժերը Իրբերը անցել են երեք մասից, գրավել քաղաքն ու այն թալանել։ Այս հաղթանակից հետո Մարիոսը հարձակվում է Հռոմի վրա։
Պունիկյան պատերազմի ժամանակ Օստիան դարձավ հանրապետականների հիմանական ռամական նավատորմը։ Հռոմեացների հաղթանակից հետո ռազմածովային վտանգը վերացավ և Օստիան ռազմածովային հենակետից կրկին դարձավ բարգավաճ քաղաք, որը երևում է քաղաքի պարիսպներից, միջնաբերդից և փողոցներից։ Ք․ա․ II դարում քաղաքի տարածքը ընդարձակվել է առանց որևէ ճարտարապետական պլանի։ Սուլլայի օրքր կառուցվել է քաղաքի պարիսպները։ Հռոմի բարգավաճման հետ մեկտեղ բարգավաճել է նաև Օստիայի առևտուրը, որը դարձավ Հռոմի հիմնական հացահատիկի առևտրական կենտրոնը։
Օստիայի բնակչությունը
Տարայանոսի կառավարման շրջանում Օստիայի բնակչությունը հասել էր 50000 մարդու։ II-III դարերում բնակչությունը հասել է 100000։ Գլխավոր փողոցը (դենկյունյան մաքսիմուսը) 9 մ լայնություն և գրեթե 2 կմ երկարություն ուներ։ Այն ձգվում էր Տիբեր գետին զուգահեռ։ Այնտեղ եղել են հասարակական շենքեր, թատրոն, Ավագոսի տաճարը, Կապիտոլիումը՝ նվիրված աստվածների եռյակին (Յուպիտեր, Յունոնա եւ Միներվա), թերմեր՝ անտիկ բաղնիքներ։
Թատրոն
Օստիայի թատրոնը գտնվում էր գլխավոր փողոցի վրա (Decumanus Maximus), կառուցվել է Ավգուստիոսի օրոք։ Հետագայում 196 թվականին վերակառուցվել է Սեպտիմիուս Սևերուս, Կարակալլայի, IV դարում։ Թատրոնի մուտքի մոտ կանգնեցվել է Հավերժահարսի արձանը, իսկ ճակատային մասի հետեևում կար 16 շարքի նստարաններ։ Թատրոնի որմնախորշերը, սյուները զարդարված էին մարմարով։ 1990-ական թվականներին II դարին վերագրվող աղյուսե շինությունները վերականգնվել են և ներկայումս թատրոնը կարող է տեղավորել 2700 հանդիսատես։ Ամռանը այստեղ անց են կացվում ներակայացումներ և տոնակատարություններ։
Տաճարներ
Քաղաքի տարածքում կա 18 տաճար՝ նվիրված պարսկական Միթրեմ աստծուն, ինչպես նաև սինագոգ և քրիստոնեական բազիլիկ եկեղեցիներ։
Հասարակական բաղնիքներ
Օստիայի հասարակակն բաղնիքներին զարդարված են եղել մարմարով, խճանկարով և արձանիկներով։ Ամենամեծ հասարակական բաղնիքն եղել է Terme del Foro՝ ֆորումի բաղնիքները։ Մյուս բաղնիքները նվիրված Միթին, Նեպտունին, եղել են նաև մասնավոր բաղնիքներ։
Այլ կառույցներ
Օստիայում եղել է բազմաթիվ խորտկարաններ ու պանդոկներ, միասին մոտավոր 38 շինություններ։ Հետաքրքիր են նաև ֆուլոնիկները, լվացքատները, հացի փռերը։
Օստիա պեղումներ
Պեղումները ղեկավարել է Գվիդո Կալիցան, իտալացի դասական հնէաբան, ով հայտնի է Հռոմի և Օստիայի պեղումներով։ Ուսումնասիրվել է բարոկկո շինությունները։ Պապստիանը իր ուսումնասիրությունները սկսել է 1939-1942 թվականներին։
Արտաքին հղումներ
Կատեգորիա:Անհետացած քաղաքներ Կատեգորիա:Հին Հռոմի քաղաքներ
Լիմա (ֆուտբոլիստ)
Լիմա (Lima; ամբողջական անունը՝  Ռոդրիգո Ժոզե Լիմա դոս Սանտոս, Rodrigo José Lima dos Santos; ), բրազիլացի ֆուտբոլիստ, Արաբական Միացյալ Էմիրությունների «Ալ-Ահլի» ակումբի խաղացող։ Լիման դասական կենտրոնական հարձակվող է, ունի բարձր արագություն, ունի լավ դրիբլինգ և գոլ խփելու հոտառություն, ինչպես նաև լավ հարվածում է աջ ոտքով։ Մինչև 2009 թվականը նա խաղացել է բրազիլական տարբեր ակումբներում, ոչ մի տեղ երբեք երկար ժամանակ չի մնացել և գրեթե ոչնչով աչքի չի ընկել։ Պորտուգալիայի առաջնության ժամանակ՝ Լիման՝ որպես ռմբարկու, իրեն լավ է դրսևորել «Բելենենսեշի», «Բրագայի» և «Բենֆիկայի» կազմում։
Կենսագրություն
Լիման մեծացել է Պարանա նահանգում և ֆուտբոլային կարիերան սկսել է տեղական ակումբներում։ 20 տարեկան հասակում իր ուժերն է փորձել Եվրոպայի ֆուտբոլում, դառնալով պորտուգալական «Վիզելա» ակումբի խաղացող, որը հանդես էր գալիս երրորդ դիվիզիոնում։ Սակայն Պորտուգալիա տեղափոխվելուց կարճ ժամանակ անց, Լիման կարոտել է հայրենի տունը և մեկ տարի չանցած՝ վերադարձել է հայրենիք։ Բրազիլիայում նա խաղացել է մի շարք ակումբներում, բայց ոչ մի տեղ աչքի չի ընկել։ Հայրենիքում նրա գլխավոր ձեռքբերումները եղել է Լիբերտադորեսի գավաթը, որը նա նվաճել է «Պարանայի» և «Սանթոսի» կազմերում հանդես գալու ժամանակ ։
2009 թվականի ամռանը, հաղորդվել էր այն մասին, որ 25-ամյա Լիման կարող է տեղափոխվել Խարկովի «Մետալիստ» ֆուտբոլային ակումբ։ Նա իր գործակալի հետ միասին եղել է Ուկրաինայում և բանակցություններ է վարել ակումբի հետ։ Ենթադրվում էր, որ տրանսֆերի գումարը կկազմի մեկ միլիոն եվրո  ։ Սակայն Լիմայի տեղափոխվելու որոշումը ուկրաինական ակումբը չի կայացրել, բայց նա, այնուամենայնիվ, հայտնվել է եվրոպական ֆուտբոլում, դառնալով պորտուգալական «Բելենենսեշի» խաղացող։ Պորտուգալիայում Լիման նորովի բացահայտվեց, դրսևորելով իրեն որպես ուժեղ և շատ արագաշարժ  հարձակվող ։ Պորտուգալիայի առաջնության 27 խաղերում դառնալով 7 գոլի հեղինակ՝ Լիման հայտնվել է «Բրագա» ակումբի ուշադրության կենտրոնում, իսկ 2010 թվականի ամռանը Բարձրագույն լիգայից դուրս մնացած «Բելենենսեշից» տեղափոխվել է «Բրագա»։ «Բրագայի» հետ բրազիլացին կնքել է երեք տարվա պայմանագիր  ։
Արդեն 2010 թվականի օգոստոսին Լիման աչքի է ընկել նոր ակումբում՝ ձևակերպելով հեթ-տրիկ ՈՒԵՖԱ Չեմպիոնների լիգայի որակավորման փուլի շրջանակներում անցկացված իսպանական «Սևիլյայի» հետ մրցավեճում։ Այդ գոլերը «Բրագաին» օգնել են հաղթել և պատմության մեջ առաջին անգամ դուրս գալ խմբային փուլը ։ Ապագայում, «Բրագան» դուրս է մնացել Չեմպիոնների լիգայից, բայց շարունակել է ելույթները Եվրոպայի լիգայում, հասնելով եզրափակիչ, որտեղ նվազագույն 0:1 հաշվով պարտվել է «Պորտուին»։ 2011/2012 մրցաշրջանում Լիման անսպասելիորեն իրեն դրսևորել է որպես հարձակվող։ Դեկտեմբերից մինչև մարտ «Բրագան» հաղթել է ազգային առաջնության բոլոր հանդիպումներում, Լիման միայն երկու խաղում է դաշտը լքել առանց գոլ խփելու։ Երկար ժամանակ նա պահպանել է առաջատարի դիրքը ամենաարդյունավետ խաղացողների ցանկում, սակայն մրցաշրջանի վերջում նրան հավասարվել է Օսկար Կարդոսոն , որը նույնպես այդ մրցաշրջանում խփել էր 20 գոլ։
Ծանոթագրություններ
Կատեգորիա:Բրազիլացի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Բրագայի ֆուտբոլիստներ Կատեգորիա:Բենֆիկայի ֆուտբոլիստներ
Քեթրին Նոել Բրոսնահեն
Քեթրին Նոել Բրոսնահեն, (Katherine Noel Brosnahan, ), ըստ մասնագիտության հայտնի է Քեյթ Սփեյդ (Քեյթ Սփեյդ) կամ Քեյթ Վալենտին Քեյթ Վալենտին՝ ամերիկացի մոդելավորող և գործարար ։
Կյանքի և կարիերայի վաղ տարիներ
Բրոսնահենը ծնվել է Միսսուրի նահանգի Կանզաս Սիթիում, Էրլ Ֆրենսիս Բրոսնահենի (1929—20.06.2018) և Ջուն Բրոսնահենի (Մալլեն) ընտանիքում ։ Ավարտել է աղջիկների համար նախատեսված Սբ․ Թերեզայի անվան կաթոլիկ ակադեմիան։ Սովորել է Կանզասի համալսարանում, ապա ուսումը շարունակել Արիզոնա նահանգի համալսարանում, որտեղ դարձել է Կապպա Կապպա Գամմա ակումբի անդամ և 1985 թվականին ստացել Ժուռնալիստի մասնագիտություն ։
1986 թվականին աշխատել է Մանհեթենի ««Mademoiselle»» ամսագրի աքսեսուարների բաժնում, որպես Քեթի Բրոսնահեն։
1991 թվականին ազատվում է ««Mademoiselle»»-ից, որտեղ այդ պահին նորաձևության բաժնի ավագ խմբագիր էր։ «Mademoiselle»-ում աշխատելու ժամանակ նկատել է, որ շուկայում չկան նորաձև պայուսակներ և որոշել՝ ստեղծել իր սեփական պայուսակները ։
1993 թվականին Քեյթը և Էնդի Սփեյդը հիմնադրեցին «Kate Spade New York» ապրանքանիշը։
1999 թվականաին «Neiman Marcus Group»-ին վաճառեց «Kate Spade New York»-ի 56 %-ը, իսկ մնացածը՝ 2006 թվականին ։
2016 թվականին նա իր գործընկերների հետ թողարկեց նորաձևության նոր ապրանքանիշ՝ «Frances Valentine»-ը ։
Անձնական կյանք և մահ
Դերասանուհի Ռեյչել Բրոսնահենը Սփեյդի զարմուհին է ։
1994 թվականին Սփեյդը ամուսնացել է էնդի Սփեյդի հետ, ով կոմիկ դերասան Դեյվիդ Սփեյդի եղբայրն է։ 2005 թվականի փետրվարի 18-ին ծնվել է նրանց միակ աղջիկը՝ Ֆրենսիս Բեաթրիս Սփեյդը։ Քեյթի կյանքի վերջին 10 ամիսներին ամուսինները ապրել են առանձին՝ հարևան տներում և չեն ամուսնալուծվել, պահպանելով ընկերական հարաբերություններ համատեղ դաստիարակել են իրենց աղջկան ։
Պալենա
Բնակչությունը կազմում է 1477 մարդ։ Խտությունը՝ 16 մարդ/կմ²։ Տարածքը՝ 91 կմ²։ Փոստային ինդեքս 66017։ Հեռախոսային կոդ՝ (+39) 0872։
Ալ-Շադդադի
Ալ-Շադդադի (الشدادي), քաղաք Սիրիայի Արաբական Հանրապետության Ալ-Հասաքայի մարզում Ալ-Հասաքայի գավառում` Խաբուր գետի արևմտյան ափին։ Համանուն շրջանի վարչական կենտրոնն է։
Քեթրին Նոել Բրոսնահեն
Անձնական կյանք և մահ
Սփեյդն ինքնասպան է եղել 2018 թվականի հունիսի 5-ին՝ կախվելով Նյու Յորքի իր բնակարանում ։ Նրա մոտ գտել են երկտող ուղղված իր աղջկան ։
Ալ-Շադդադի
Աշխարահգրություն
Քաղաքը գտնվում է մարզի հյուսիսարևելյան մասում՝ ծովի մակարդակից 275 մ բարձրության վրա։ Ալ-Շադդադին տեղակայված է մարզի վարչական կենտրոն Ալ-Հասաքայից16 կմ հեռավորության վրա։ Մոտ բնակավայրեն են արևմուտքում՝ Ալ-Բասնա, հյուսիսում՝ Ալ-Ռայիդի, արևելքում՝ Թայյար, հարավում՝ Ադլա։ Քաղաքը բաժանված է երկու թաղամասերի` հյուսիսային և հարավային ։
Քեթրին Նոել Բրոսնահեն
Անձնական կյանք և մահ
Հետագայում պարզվել է, որ Սփեյդը ինքնասպանության է դիմել երկարամյա դեպրեսիայի շնորհիվ, կապված բիզնեսի և անձնական կյանքի հետ, ինչի պատճառով նա տրվել է խմիչքին ։ Նրա ամուսինը պնդել է, որ նա ալկոհոլի և թմրանյութի հետ կապված խնդիրներ չի ունեցել, բայց վերջին 5 տարիներին դեպրեսիայի պատճառով այցելել է համապատասխան մասնագետնրի և ընդունել դեղորայք ։
Ալ-Շադդադի
Բնակչություն
Ըստ 2004 թվականի մարդահամարի Ալ-Շադդադիում ապրում է 24.806 մարդ, իսկ համանուն շրջանում 58,916 մարդ ։ Քաղաքի բնակչությունը շատ բազմազան է, սակայն գերակշիռ մասը դրանք Ջաբուր ցեղի արաբներն են, որոնք դավանում են իսլամի սուննի ուղղությունը։
Քեթրին Նոել Բրոսնահեն
Անձնական կյանք և մահ
Սփեյդի հայրը՝ 89-ամյա Էրլ Ֆրենսիս Բրոսնահենը մահացել է 2018 թվականի հունիսի 20-ին՝ աղջկա հուղարկավորությունից մեկ օր առաջ ։
13 ժամ. Բենգազիի գաղտնի զինվորները
«'''13 ժամ. Բենգազիի գաղտնի զինվորները'''» (13 Hours: The Secret Soldiers of Benghazi), ամերիկյան դրամատիկ ֆիլմ, որի ռեժիսորն է Մայքլ Բեյը (հիմնվել է Միտչել Զուկոֆֆի գրքի վրա)։ Նկարահանումները եղել են Մալթայում և սկսվել են 2015 թվականի ապրիլի 25-ին։
Քեթրին Նոել Բրոսնահեն
Ծանոթագրություններ
Կատեգորիա:Կանզասի համալսարանի շրջանավարտներ Կատեգորիա:Ամերիկացիներ իռլանդական ծագմամբ
Ալ-Շադդադի
Տրանսպորտ
Ամենամոտ քաղաքացիական օդանավակայնն Դեյր-էլ-Զորի օդանավակայանն (Deir ez-Zor Airport) է որ գտնվում է Դեյր-էլ-Զոր քաղաքում։ Քաղաքի գլխավորմասով է անցնում Ալ-Հասաքա Դեյր-էլ-Զոր ավտոճանապարն։
13 ժամ. Բենգազիի գաղտնի զինվորները
Սյուժե
2012 թվականի սեպտեմբերի 11-ի երեկոյան՝ սեպտեմբերի 11-ի ահաբեկչության 11 ամյակի օրը, իսլամիստ գրոհաինների խումբը գրոհեց Բենգազիում ամերիկյան ներկայացուցչության շենքի վրա։ Նրանք սպանեցին 4 ամերիկացիների, այդ թվում Լիբիայում գտնվող ԱՄՆ դեսպանին։
Ալ-Շադդադի
Արտաքին հղումներ
Կատեգորիա:Սիրիայի քաղաքներ Կատեգորիա:Ալ-Հասաքայի գավառ Կատեգորիա:Քրդաբնակ տարածաշրջաններ
13 ժամ. Բենգազիի գաղտնի զինվորները
Արձագանքներ
Ֆիլմը կինոքննադատների կողմից ստացավ տարբեր արձագանքներ։ Rotten Tomatoes կայքում ֆիլմը ունի 51% վարկանիշ։ 187 կինոքննադատների արձագանքների հիման վրա ֆիլմը 10 հնարավոր միավորից ստացել է 5,5 միավոր ։
Ծանոթագրություններ
Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:2016 ֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:2010-ականների էքշն թրիլեր ֆիլմեր Կատեգորիա:Paramount Pictures ֆիլմեր
Մաշթա ալ-Հալու
Մաշթա ալ-Հալու (مشتى الحلو), քաղաք Սիրիայի Արաբական Հանրապետության Տարտուսի մարզում։ Հանդիսանում է Բանիասի գավառի 7 շրջաններից մեկի՝ Մաշթա ալ-Հալուի շրջանի կենտրոնը։ 2004 թվականի դրությամբ շրջանում ապրում էր 12 577 մարդ ։
Ծանոթագրություններ
Կատեգորիա:Սաֆիթայի գավառ Կատեգորիա:Սիրիայի քաղաքներ
Վալերի Ափինյան
Վալերի Նիկոլայի Ափինյան, հայ նկարիչ։ Ռուսաստանի նկարիչների միության անդամ (1997)։
Կենսագրություն
Վալերի Ափինյանը ծնվել է 1950 թվականին Շիրակի Մայիսյան գյուղում՝ մանկավարժների ընտանիքում։ 1967 թվականին ավարտել է գյուղի միջնակարգ դպրոցը, ապա Գյումրու նկարչական դպրոցը և նկարչական ուսումնարանը։ Ծառայել է Լեհաստանում, այնուհետև ուսումը շարունակել Լենինգրադի Վ.Մուխինայի անվան բարձրագույն գեղարվեստա-արդյունաբերական ուսումնարանում, 1973-1976 թվականներին Իլյա Ռեպինի անվան գեղարվեստի ակադեմիայում մասնակցել է կերպարվեստի դասընթացներին։
Մի քանի տարի ապրել և ստեղծագործել է Գերմանիայում, Շվեդիայում և Շվեյցարիայում։ Հեղինակել է նաև գրաֆիկական աշխատանքներ, թատերական բեմերի ձևավորումներ։ Աշխատանքները գտնվում են Սանկտ Պետերբուրգի պետական ռուսական թանգարանում, Հայաստանի ազգային պատկերասրահում, Երևանի ժամանակակից արվեստի թանգարանում, Franke Reiche (Մյունխեն), Tamara и Arni Oloffson (Շվեյցարիա), Erman Ilicak Rönesans Holding (Թուրքիա), Wolfgang Tumulka (Գերմանիա), Josef Bruyswyck (Գերմանիա) և մի շարք այլ մասնավոր հավաքածուներում։ Ապրում և ստեղծագործում էր Սանկտ Պետերբուրգում ։ Մահացել է 2019 թվականի հունիսի 28-ին։
Ցուցահադնեսներ
Մասնակցել է բազմաթիվ հանրապետական և միջազգային ցուցահանդեսների աշխարհի տարբեր երկրներում։ Անհատական ցուցահանդեսներ է ունեցել Մյունխենում (1990), Պիտեայում (1991, Շվեդիա), Սանկտ Պետերբուրգում (1991, 2001), Բեռլինում (1994, 2001), Ստոկհոլմում (1997), Փարիզում (2006), Երևանում (2011) և այլուր։
Արտաքին հղումներ
Կատեգորիա:Հայ նկարիչներ Կատեգորիա:Ռուսաստանի նկարիչների միության անդամներ Կատեգորիա:Հայ արվեստագետներ Կատեգորիա:Ռուս արվեստագետներ
Նոել Նիկոլետ
Նոել Նիկոլետ (Nikolette Noel, ), ամերիկացի դերասանուհի և մոդել։
Կենսագրություն
Ծնվել է 1986 թվականի նոյեմբերի 5-ին ԱՄՆ Կալիֆոռնիա նահանգի Լոս Անջելես քաղաքում։ Դերասանուհու կարիերան սկսվել է դեռ վեց տարեկանից, երբ նկարահանվել է NBC հեռուստաալիքի «Չբացահայտված գաղտնիքներ» հեռուստասերիալում։ 2004 թվականին նա խաղացել է օժանդակ դեր իր առաջին լիամետրաժ ֆիլմում՝ «Քավություն» դրամայում, որն արժանացել է մրցանակների տարբեր կինոփառատոներում ։ 2011 թվականին Նիկոլետը հավանության է արժանացել «Պարաններով» հեռուստասերիալում հերթական դերի համար, որտեղ ռեժիսորներից և պրոդյուսերներից մեկը Վին Դիզելն էր ։ 2012 թվականին էկրան դուրս եկան նրա մասնակցությամբ երկու մեծ ֆիլմեր՝ իր աստղային կազմով հայտնի «Անվերահսկելիները 2»-ը, որում Նիկոլետը հանդես է գալիս Սոֆիի փոքրիկ դերով (Լիամ Հեմսֆորտի մարմնավորած Բիլլի Թիմոնսի ընկերուհին), և «Լրագրավաճառ» թրիլերը, որում նկարահանվել են նաև Զաք Էֆրոնը, Մեթյու Մակքոնահին և Նիկոլ Քիդմանը։ Նա նաև նկարահանվել է « Տեխասի կոտորած 3D»-ում, որը լույս է տեսել 2013 թվականին ։ Բացի ֆիլմում նկարահանվելուց Նիկոլետն աշխատում է նաև որպես մոդել, նկարահանվում է գովազդներում։ Նրա մայրը` Եվա Ապոստալը, եղել է հունգարացի սուպերմոդել, և Նիկոլետի խոսքերով նա իր ոգեշնչման աղբյուրն է։
Արտաքին հղումներ
Կատեգորիա:Ամերիկացի դերասանուհիներ Կատեգորիա:Ամերիկացի մոդելներ Կատեգորիա:Ամերիկացի կինոդերասանուհիներ
Հարություն Ղարագյոզյան
Հարություն Արփիարի Ղարագյոզյան (առավել հայտնի՝ որպես Կարամելի Հարութ, ), հայ քաղաքական գործիչ, տնտեսագետ, իրավաբան, գործարար ։ Եղել է Ազգային ժողովի 1-ին, 2-րդ, 3-րդ և 4-րդ գումարումների պատգամավոր, ՀՀԿ, ապա ԲՀԿ կուսակցությունների անդամ։
Կենսագրություն
1986 թվականին ավարտել է Երևանի ժողովրդական տնտեսության ինստիտուտը, 2000 թվականին՝ Երևանի պետական համալսարանը։
Քաղաքական գործունեություն
1990-1995 թվականներին թիվ 4 ընտրատարածքից եղել է Գերագույն Խորհրդի պատգամավոր։ 1995-1999 թվականներին նույն ընտրատարածքից եղել է 2-րդ գումարման ԱԺ պատգամավոր։ 1999-2003 թվականներին թիվ 23 ընտրատարածքից եղել է 3-րդ գումարման ԱԺ պատգամավոր։ 2003 թվականին թիվ 12 ընտրատարածքից ընտրվել է 4-րդ գումարման ԱԺ պատգամավոր։ Եղել է ԱԺ պետական-իրավական հարցերի մշտական հանձնաժողովի անդամ ։
Մահ
2018 թվականի հոկտեբերի 6-ին Նորք-Մարաշ վարչական շրջանում սպանվել է ԱԺ նախկին պատգամավոր Կարո Կարապետյանը (Յուվեցի Կարո) ։ Սպանության մեջ մեղադրվող Հարություն Ղարագյոզյանի դին մեկ օր հետո հայտնաբերվել է Զովունիում՝ գլխի շրջանում հրազենային վնասվածքով։ Նախնական վարկածով տեղի ունեցածն ինքնասպանություն է ։
Ծանոթագրություններ
Կատեգորիա:ՀՀԿ անդամներ Կատեգորիա:ԲՀԿ անդամներ Կատեգորիա:Ինքնասպաններ Կատեգորիա:ԵՊՀ շրջանավարտներ Կատեգորիա:ՀՀ ԱԺ 1-ին գումարման պատգամավորներ Կատեգորիա:ՀՀ ԱԺ 2-րդ գումարման պատգամավորներ Կատեգորիա:ՀՀ ԱԺ 3-րդ գումարման պատգամավորներ Կատեգորիա:ՀՀ ԱԺ 4-րդ գումարման պատգամավորներ Կատեգորիա:ՀՀ ԳԽ 1-ին գումարման պատգամավորներ Կատեգորիա:Հայ տնտեսագետներ Կատեգորիա:Հայ իրավաբաններ Կատեգորիա:Հայ քաղաքական գործիչներ Կատեգորիա:Հայ գործարարներ
Չուրովկա (Սուդայի վտակ)
Չուրովկա (Чуровка), գետ Ռուսաստանում, հոսում է Վոլոգդայի մարզում, Չերեպովեցկի շրջանում։ Գետաբերանը տեղակայված է Սուդա գետի ձախ ափում։ Գետի երկարությունը 11 կմ է։ Չուրովկաի ակունքը գտնվում է հարավ-արևելք, 2 կմ հեռավորության վրա Պլեշանովո գյուղի մոտ։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Սուդա գետն է։ Գետի գետային ավազանը՝ Վերին Վոլգայից մինչև Կույբիշի։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Կարեն Սարուխանյան
Կարեն Հակոբի Սարուխանյան, հայ քաղաքական պետական գործիչ, ՀՀ ԱԺ 7-րդ գումարման պատգամավոր («Իմ քայլը խմբակցություն)։ ՀՀ արտակարգ իրավիճակների փոխնախարար (2021 սեպտեմբեր-դեկտեմբեր)։ ՀՀ ԱԺ 8-րդ գումարման պատգամավոր («Քաղաքացիական պայմանագիր» խմբակցություն)։
Կենսագրություն
Կարեն Սարուխանյանը ծնվել է 1986 թվականի օգոստոսի 20-ին Լենինականում։
1993-1998 թվականներին սովորել է Գյումրու թիվ 15 միջնակարգ դպրոցում։
1998-2002 թվականներին սովորել է «Բալատոն» վարժարանում։
2003 թվականին ավարտել է Բյուրակնի դպրոցը։
2004-2008 թվականներին սովորել է Երևանի պետական համալսարանի կենսաբանության ֆակուլտետի կենսաֆիզիկա բաժնում։
2011-2013 թվականներին սովորել է ԵՊՀ կենսաբանության ֆակուլտետի կենդանաբանություն բաժնի մագիստրատուրայում ։
Տիրապետում է անգլերեն և ռուսերեն լեզուներին։
Աշխատանքային գործունեություն
2009–2018 թվականներին աշխատել է Բյուրակնի միջնակարգ դպրոցում՝ որպես կենսաբանության և ինֆորմատիկայի ուսուցիչ։
2018 թվականի հունիսի 1-ին ՀՀ կառավարության որոշմամբ՝ նշանակվել է ՀՀ Շիրակի մարզպետ ։
Հասարակական-քաղաքական գործունեություն
2008 թվականին մասնակցել է Գյումրու ՏԻՄ ընտրություններին՝ որպես ավագանու թեկնածու։
Բրիջեթ Ռայլի
Բրիջեթ Լուիզա Ռայլի (Bridget Louise Riley, ), անգլիացի ժամանակակից նկարչուհի, օպտիկական արվեստի խոշոր ներկայացուցիչներից մեկը։
Կենսագրություն
Ռայլիի մանկությունն անցել է Կոռնուոլում։ Արվեստ նա սովորել է 1946-1948 թվականներին Չելթենհեմսկի կանանց քոլեջում։ 1949-1952 թվականներին աղջիկը սովորել է Գոլդսմիթի համալսարանում, իսկ 1952-1955 թվականներին՝ Արվեստի թագավորական քոլեջում, որտեղ գեղանկարչություն է ուսանել Ժորժ Սյորայի մոտ, և որն ավարտելով ստացել է արվեստի բակալավրի աստիճան։ Հետագայում որոշ ժամանակ աշխատել է ապակե արտադրանքների վաճառողուհի, նկարչություն է դասավանդել երեխաներին, գեղավեստական լուսանկարներ է արել։
Կարեն Սարուխանյան
Հասարակական-քաղաքական գործունեություն
2015 թվականի մայիսի 30-ին կայացած առաջին համաժողովի ժամանակ դարձել է «Քաղաքացիական պայմանագիր» կուսակցության անդամ։
Բրիջեթ Ռայլի
Կենսագրություն
Ռայլիի գեղարվեստական վաղ աշխատանքները ստեղծվել են Սյորայի ոճին մոտ՝ պուանտիլիզմին հարող (մինչև 1960 թվականը)։ 1961 թվականին ի հայտ է եկել օպտիկական էֆեկտների վառ արտահայտությամբ կտավ, որում պատկերված էին հարթ տարածության մեջ քառակուսիներ և շրջանագծեր։ Իր մեծածավալ կտավները Ռայլին ստեղծել է յուրաքանչյուրին բավականին ժամանակ՝ ներառյալ մի քանի ամիս նվիրելով։
1960 թվականին Ռայլին «էտյուդներ ստեղծելու համար» մեկնում է Իտալիա, որտեղ ուսումնասիրում է իտալական գեղարվեստի լայն ընդգրկումը՝ Վերածննդի դարաշրջանի աշխատանքներից մինչև իտալական ֆուտուրիստներ։ Այդ նույն թվականին սկսել է դասավանդման գործունեությունը Հորնսի արվեստի քոլեջում։ Այդ շրջանում են ի հայտ եկել նկարչուհու առաջին կտավները օպտիկական արվեստի ոճով։ 1962 թվականին տեղի է ունեցել նրա առաջին անհատական ցուցահանդեսը Լոնդոնի Gallery One-ում, իսկ 1965 թվականին՝ հաջորդ ցուցադրությունը Նյու Յորքի Richard Feigen Gallery-ում, որը մեծ հաջողություն է ունեցել։ Այդ նույն թվականին Ռայլին մասնակցություն է ունեցել Նյու Յորքի Ժամանակակից արվեստի թանգարանի «The Responsive Eye» ցուցադրությանը։
Կարեն Սարուխանյան
Հասարակական-քաղաքական գործունեություն
2016 թվականին Գյումրու ՏԻՄ ընտրություններում «Քաղաքացիական պայմանագիր» կուսակցության կողմից առաջադրվել է ավագանու անդամ, ինչպես նաև եղել է «Քաղաքացիական պայմանագիր» կուսակցության՝ Գյումրու նախընտրական շտաբի պետը։
Ազգային ժողովի՝ 2017 թվականի ընտրություններում «ԵԼՔ» դաշինքի՝ Շիրակի մարզի նախընտրական շտաբի պետն է եղել։
Բրիջեթ Ռայլի
Կենսագրություն
Նկարչուհին աշխատել է գեղարվեստական երեք արվեստանոցներում, որոնցից մեկը գտնվել է Կոռնուոլում, երկրորդը Լոնդոնի շրջան Քենսինգթոն և Չելսիում էր, իսկ երրորդը՝ Ֆրանիսայում՝ Վոքլյուզի հովտում։ 1983 թվականին նա ստեղծել է Լիվերպուլի Թագավորական հոսպիտալի ներքին հարդարանքը։ Կատարել է նոր բալետային ներկայացումների գեղարվեստական ձևավորումներ։
Կարեն Սարուխանյան
Հասարակական-քաղաքական գործունեություն
2018 թվականին եղել է «Իմ քայլը» շարժումը նախաձեռնող խմբի անդամ։
Բրիջեթ Ռայլի
Կենսագրություն
Բրիջեթ Ռայլին գերմանական Կասել քաղաքում մասնակցել է ժամանակակից արվեստի documenta 4 (1968) և documenta 6 (1977) միջազգային ցուցահանդեսներին։
Կարեն Սարուխանյան
Հասարակական-քաղաքական գործունեություն
2018 թվականի դեկտեմբերի 9-ին կայացած արտահերթ խորհրդարանական ընտրություններում Շիրակի մարզն ընդգրկող թիվ 11 ընտրատարածքում լինելով «Իմ քայլը» դաշինքի ռեյտինգային թեկնածուներից մեկը՝ ստացել է 6 271 քվե   ։
Բրիջեթ Ռայլի
Կենսագրություն
Նկարչուհին Բրիտանական կայսրության և Պատվի ասպետի շքանշանների դափնեկիր է։
Կարեն Սարուխանյան
Հասարակական-քաղաքական գործունեություն
2019 թվականի հունվարի 10-ին ստացել է պատգամավորական մանդատը ։
Արտաքին հղումներ
Կատեգորիա:Ապրող անձինք Կատեգորիա:Անձինք այբբենական կարգով Կատեգորիա:Օգոստոսի 20 ծնունդներ Կատեգորիա:1986 ծնունդներ Կատեգորիա:Շիրակի մարզպետներ Կատեգորիա:Քաղաքացիական պայմանագիր կուսակցության անդամներ Կատեգորիա:ՀՀ ԱԺ 7-րդ գումարման պատգամավորներ Կատեգորիա:Հայ քաղաքական գործիչներ Կատեգորիա:Հայ պետական գործիչներ
Բրիջեթ Ռայլի
Գրականություն
Կատեգորիա:Անգլիացի նկարիչներ Կատեգորիա:Բեռլինի գեղարվեստի ակադեմիայի անդամներ Կատեգորիա:Բրիտանացի նկարչուհիներ Կատեգորիա:Անգլիացի նկարչուհիներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:Ժամանակակից արվեստագետներ Կատեգորիա:20-րդ դարի նկարչուհիներ Կատեգորիա:Բրիտանացի արվեստագետներ Կատեգորիա:20-րդ դարի կանայք Կատեգորիա:21-րդ դարի կանայք